**СПОРАЗУМЕНИЕ**

**за разсрочено плащане на задължения на Община Разград** съгласно **договор за цесия № 168 от 18.06.2014 г**., сключен между **Цедент „**Бау Енерджи“ ЕООД(с предишно наименование на дружеството „Фърст Инвестмънт“ ЕООД, гр. София), с ЕИК: 125578059 и **Цесионер** Фонд „Енергийна ефективност и възобновяеми източници“, с ЕИК: 131330278.

**Днес, .......................2023 г., в гр. Разград,** на основание чл. 20а, ал. 1, във връзка с чл. 99 от Закона за задълженията и договорите /ЗЗД/, уведомление ***с вх. № 26-00-606/23.06.2014 г.*** по чл. 99 от ЗЗД за сключен договор за цесия № 168 от 18.06.2014 г., между **Цедент** „Бау Енерджи“ ЕООД, гр. София (с предишно наименование на дружеството „Фърст Инвестмънт“ ЕООД) и **Цесионер** Фонд „Енергийна ефективност и възобновяеми източници“ по силата на който са прехвърлени част от вземанията на „Бау Енерджи“ ЕООД по Договор за обществена поръчка № 376/22.11.2013 г. с предмет **Строително-монтажни работи за въвеждане на енергоспестяващи мерки и вътрешен ремонт на спортна зала „Абритус“, гр. Разград,** Констативен Протокол от 14.12.2018 г. за изпълнение на Договор за обществена поръчка № 376/22.11.2013 г. с предмет „**Строително-монтажни работи за въвеждане на енергоспестяващи мерки и вътрешен ремонт на спортна зала „Абритус“,** гр. Разград, чл. 19, ал. 4 от Договор за обществена поръчка № 376/22.11.2013 г. и **Констативен акт от 25.11.2022 г. (Образец 15) за установяване годността за приемане на строежа представляващ „Текущ ремонт на спортна зала „Абритус“, гр. Разград,** между:

1. **ОБЩИНА РАЗГРАД**, със седалище и адрес: гр. Разград, бул. „Бели Лом“ № 37А, ИН по ДДС: BG 000505910, ЕИК 000505910, представлявана от **Денчо Стоянов Бояджиев** - **Кмет на Община Разград и Миглена Стефанова Дучева – главен счетоводител на Община Разград,** телефон за контакт: 084/ 660091, електронна поща: obshtina@razgrad.bg, наричана за краткост **„ДЛЪЖНИК“**, от една страна
2. **ФОНД „ЕНЕРГИЙНА ЕФЕКТИВНОСТ И ВЪЗОБНОВЯЕМИ ИЗТОЧНИЦИ“**, с ЕИК: 131330278, със седалище и адрес на управление: Областен град: гр. София, Община: Столична, ул. „Кузман Шапкарев“ № 4, представляван от **Галя Стоилова Василева, в качеството си на Изпълнителен директор**, телефон за контакт: 02/81 000 80, електронна поща: info@bgeef.com, наричано за краткост „**КРЕДИТОР“** от друга страна, наричани заедно за краткост СТРАНИ/ТЕ,

**СЕ СКЛЮЧИ НАСТОЯЩОТО СПОРАЗУМЕНИЕ ЗА СЛЕДНОТО:**

Чл. 1. СТРАНИТЕ като взеха предвид, че с уведомление ***с вх. № 26-00-606/23.06.2014 г.*** по чл. 99 от ЗЗД за сключен договор за цесия № 168 от 18.06.2014 г., между **Цедент** „Бау Енерджи“ ЕООД, гр. София и **Цесионер** Фонд „Енергийна ефективност и възобновяеми източници“, Община Разград е уведомена, че са прехвърлени част от вземанията на „Бау Енерджи“ ЕООД, гр. София към Община Разград по Договор за обществена поръчка № 376/22.11.2013 г., **с предмет „Строително-монтажни работи за въвеждане на енергоспестяващи мерки и вътрешен ремонт на спортна зала „Абритус“, гр. Разград, в размер на 491 057,00 лв. (четиристотин деветдесет и една хиляди и петдесет и седем лева), като понастоящем съгласно информация предоставена от Фонда, записана и в Погасителния план същите възлизат на 412 733,00 лв. (четиристотин и дванадесет хиляди седемстотин тридесет и три лева), поради извършено частично плащане от Цедента и като взеха предвид, че вземането е изискуемо от 25.11.2022 г. – датата на съставяне на Констативен Акт (Образец 15) и цесията е приета от общината видно от писмо с изх. № 26-00-607-1 от 25.06.2014 година,**  се договориха за **разсрочено плащане на задълженията на Община Разград при** следните параметри:

Чл. 2. (1) Община Разград ***в качеството си на Длъжник*** се задължава да заплати на Фонд „Енергийна ефективност и възобновяеми източници“, в качеството си на ***Кредитор*** сумата в размер на **412 733 лв. (четиристотин и дванадесет хиляди седемстотин тридесет и три лева), представляваща остатък главница, дължима съгласно** договор за цесия № 168 от 18.06.2014 г., сключен между **Цедент** „Бау Енерджи“ ЕООД, гр. София и **Цесионер** Фонд „Енергийна ефективност и възобновяеми източници“, както и дължима върху главницата фиксирана лихва годишно в размер на **6,50 % (шест цяло и петдесет стотни процента)** на стойност **68 186,96 лв. (шестдесет и осем хиляди сто осемдесет и шест лева и деветдесет и шест стотинки) или обща сума в размер на 480 919,96 лв. (четиристотин и осемдесет хиляди деветстотин и деветнадесет лева и деветдесет и шест стотинки).**

**(2)** Община Разград ***в качеството си на Длъжник*** се задължава да заплати на Фонд „Енергийна ефективност и възобновяеми източници“, в качеството си на ***Кредитор*** и сумата в размер на **17 214,41 лева (седемнадесет хиляди двеста и четиринадесет лева и четиридесет и една стотинки)** представляваща фиксирана годишна лихва в размер на **6,50% (шест цяло и петдесет стотни процента)** върху дължимита главница, съгл. чл. 2. (1) тук по-горе, за периода от 01.01.2023 г. до 20.08.2023 г. Посочената сума ще бъде изплатена разсрочено в срок до 20.12.2023 г., съгласно Погасителен план, представляващ Приложение № 1, неразделна част от настоящото споразумение.

(3) Дължимите суми ще бъдат изплащани ежемесечно до **20-то (двадесето число на съответния месец)** на месечни вноски, за общ период от 60 месеца, който започва да тече от 20.08.2023 година, като размерът на главницата и дължимата върху същата лихва са посочени **в Погасителен план надлежно подписан и подпечатан от страните, представляващ Приложение № 1 неразделна част от настоящото споразумение.**

(4) Срокът в който Община Разград следва да изплати дължимите суми е **60 (шестдесет) месеца**, считано от **20.08.2023 година.**

Чл. 3. Сумите по чл. 2, ал. 1 ще бъдат изплащани по следната банкова сметка на **Цесионера**: IBAN **BG41RZBB91551069840173**, BIC: **RZBBBGSF**, при Кей Би Си Банк България ЕАД.

Чл. 4. При забава в плащането на месечна/и вноска/и, Длъжникът се задължава да заплати обезщетение за забава в размер на законната лихва върху просрочената част от главницата за периода на забавата.

Чл. 5. При забава на повече от две вноски по Погасителния план Кредиторът има право да направи задължението за главница предсрочно изискуемо. В този случай, Кредиторът се задължава да изпрати едномесечно предизвестие на Длъжника, уведомявайки го, че при неплащане на вноските в допълнителния срок цялото вземане по Погасителния план се счита за изискуемо и следва да бъде платено. В този случай, Кредиторът има право да търси, включително и по съдебен ред цялата главница, начислената до момента на настъпването на предсрочната изискуемост договорна лихва и обезщетение за забава върху всички неплатени в срок суми, както и всякакви допълнителни разноски, лихви, такси.

Чл. 6. Страните се договарят, че всички уведомления във връзка с настоящото споразумение се изпращат в писмена форма, лично или по куриер, с препоръчано писмо, или с препоръчано писмо с обратна разписка, или по електронна поща, в съобщение, подписано с електронен подпис, на адресите, посочени в началото на това споразумение.

Чл. 7. Настоящото Споразумение е подчинено на българското законодателство. В случай на правни спорове е приложимо българското материално и процесуално право. Всички спорове във връзка с настоящото споразумение се разрешават доброволно по пътя на преговорите и след задължително писмено уведомяване между страните, като при непостигане на съгласие, спорът е подсъден на компетентните български съдилища.

Чл. 8. Настоящото споразумение **влиза в сила с подписването му, а началото на изпълнението на задълженията на Длъжника е отложено до** **20.08.2023 година.**

**Д О Г О В А Р Я Щ И:**

**ЗА ДЛЪЖНИКА: ЗА КРЕДИТОРА:**

**ОБЩИНА РАЗГРАД ФОНД „ЕНЕРГИЙНА ЕФЕКТИВНОСТ И ВЪЗОБНОВЯЕМИ ИЗТОЧНИЦИ“**

**КМЕТ: ИЗПЪЛНИТЕЛЕН ДИРЕКТОР:**

**(ДЕНЧО БОЯДЖИЕВ) (ГАЛЯ ВАСИЛЕВА)**

**ГЛ.СЧЕТОВОДИТЕЛ:**

**(МИГЛЕНА ДУЧЕВА)**